CELEX: 62021CN0527
Language: fi
Date: 2021-08-20 00:00:00
Title: Asia C-527/21 P: Valitus, jonka XC on tehnyt 20.8.2021 unionin yleisen tuomioistuimen (kahdeksas jaosto) asiassa T-488/18, XC v. komissio, 10.2.2021 antamasta tuomiosta

6.12.2021   
            
            
               FI
            
            
               Euroopan unionin virallinen lehti
            
            
               C 490/20
            
         
      Valitus, jonka XC on tehnyt 20.8.2021 unionin yleisen tuomioistuimen (kahdeksas jaosto) asiassa T-488/18, XC v. komissio, 10.2.2021 antamasta tuomiosta
      (Asia C-527/21 P)
      (2021/C 490/19)
      Oikeudenkäyntikieli: italia
      
         Asianosaiset
      
      
         Valittaja: XC (edustaja: F. Rosi, avvocato)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa unionin yleisen tuomioistuimen asiassa T-488/18, XC v. komissio, 10.2.2021 antaman tuomion
               
            
                  —
               
               
                  kumoaa kolme ensimmäisessä oikeusasteessa riidanalaista päätöstä tai vaihtoehtoisesti palauttaa asian unionin yleiseen tuomioistuimeen
               
            
                  —
               
               
                  velvoittaa komission korvaamaan unionin tuomioistuimen kohtuulliseksi katsoman vahingon tai vaihtoehtoisesti määrää asian palauttamisesta unionin yleiseen tuomioistuimeen
               
            
                  —
               
               
                  velvoittaa komission korvaamaan oikeudenkäyntikulut molemmissa oikeusasteissa tai vaihtoehtoisesti määrää oikeudenkäyntikuluja koskevasta kysymyksestä päätettäväksi myöhemmin yhdessä asian unionin yleiseen tuomioistuimeen palauttamisen kanssa
               
            
         Oikeudelliset perusteet ja pääasialliset perustelut
      
      Valitus jakautuu neljään osaan.
      
         Ensimmäinen osa, joka koskee vaatimuksen kumota avoimen kilpailun EPSO/AD/356/18 varallaololuettelo hylkäämistä (valituksenalaisen tuomion 173–182 kohta)
      
      Valittaja vetoaa tältä osin kontradiktorisen periaatteen loukkaamiseen, avointen kilpailujen varallaololuetteloiden kumoamista koskevassa oikeuskäytännössä vahvistettujen periaatteiden loukkaamiseen ja virheelliseen soveltamiseen, Euroopan unionin perusoikeuskirjan 47 artiklan rikkomiseen tehokkaan oikeussuojan alalla, perustelujen puuttumiseen ja valituksenalaisen tuomion epäloogisuuteen sekä asian tosiseikkojen ottamiseen huomioon vääristyneellä tavalla ja niiden vääristämiseen.
      
         Toinen osa, joka koskee vaatimuksen kumota komission 19.6.2018 tekemä päätös C(2018) 3969, joka koskee oikeutta tutustua asiakirjoihin, hylkäämistä (valituksenalaisen tuomion 141–172 kohta)
      
      Valittaja vetoaa tältä osin tuomiossa T-515/14 P, Alexandrou v. komissio vahvistettujen oikeusperiaatteiden loukkaamiseen, unionin oikeuden yhtenäisyyden ja johdonmukaisuuden periaatteiden loukkaamiseen, asetuksen N:o 1049/2001 (1) 4 artiklan rikkomiseen, menettelysääntöjen rikkomiseen, joka käsittää lausumatta jättämisen osasta kanteen vaatimuksista, sekä asian tosiseikkojen ottamiseen huomioon vääristyneellä tavalla ja niiden vääristämiseen.
      
         Kolmas osa, joka koskee vaatimuksen kumota avoimen kilpailun EPSO/AD/338/17 valintalautakunnan 4.12.2017 tekemä päätös, jolla valittajaa ei hyväksytty kilpailun seuraavaan vaiheeseen, hylkäämistä (valituksenalaisen tuomion 78–99 kohta)
      
      Valittaja vetoaa Euroopan unionin virkamiehiin sovellettavien henkilöstösääntöjen 1 d artiklan ja direktiivin 2000/43/EY (2) 8 artiklan 1 kohdan rikkomiseen ja virheelliseen soveltamiseen sekä valituksenalaisen tuomion ilmeiseen epäloogisuuteen, ilmeiseen arviointivirheeseen ja mainittujen henkilöstösääntöjen 1 d artiklan rikkomiseen.
      
         Neljäs osa, joka koskee vahingonkorvausta ja oikeudenkäyntikuluja (valituksenalaisen tuomion 183–198 kohta)
      
      Valittaja väittää, että unionin yleisen tuomioistuimen tuomion vahingonkorvausta ja oikeudenkäyntikuluja koskevat otsikot on myös kumottava siltä osin kuin ne liittyvät läheisesti ensimmäisessä oikeusasteessa riidanalaisia päätöksiä koskevien kumoamisvaatimusten hylkäämiseen.
      
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
      
         (2)  Rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29.6.2000 annettu neuvoston direktiivi 2000/43/EY (EYVL 2000, L 180, s. 22).